কক্সবাজার-চট্টগ্রাম মহাসড়কের খরুলিয়ারটেক এলাকায় বাসের ধাক্কায় দুই মোটর সাইকেল আরোহী নিহত হয়েছে। আজ শুক্রবার সকাল সাড়ে এগারটায় এদুর্ঘটনা ঘটে। প্রত্যক্ষদর্শী ও পুলিশ সুত্রে জানা গেছে, কক্সবাজারগামী মোটর সাইকেলের আরোহী দুই যুবক রামু থেকে ঘটনাস্থলে পৌঁছলে পিছন থেকে একটি বাস (নং চট্টমেট্রো-চ- ১১৭০) ধাক্কা দিলে ঘটনাস্থলে আমান উল্লাহ (৩০) নামের এক যুবক মারা  যায়। সে রামু উপজেলার লম্বরী পাড়া কালু মিয়ার পুত্র। গুরুতর আহত একই এলাকার আলাউদ্দিনকে (২৪) কক্সবাজার সদর হাসপাতালে নেয়া হলে কর্তব্যরত চিকিৎসক তাকেও মৃত ঘোষনা করেছে। সে মমতাজ আহমদের পুত্র। পুলিশ লাশ উদ্ধার করেছে।